SL
C 78/40
Uradni list Evropske unije
18.2.2022
9. delež vsake posamezne alkoholne sestavine je naveden vsaj enkrat: v istem vidnem polju kot sklicevanje in v padajočem vrstnem redu uporabljenih količin.
Ta delež je enakovreden volumenskemu odstotku čistega alkohola v skupni vsebnosti čistega alkohola glede na prostornino v končnem proizvodu.
3.5.3.
Pri likerjih Proizvodnja: 1. živilo, ki se sklicuje na žgane pijače, je liker, tj. žgana pijača, ki izpolnjuje zahteve katere koli med kategorijami 33 do 40 Priloge I uredbe o žganih pijačah (likerji); 2. pridobljeni proizvod je še vedno liker, tj. žgana pijača, ki ustreza zahtevam kategorije 33 Priloge I (liker); 3. žgane pijače iz sklicevanja so skladne z vsemi zahtevami, ki so za njihovo proizvodnjo določene v ustrezni kategoriji žgane pijače Priloge I ali v tehnični dokumentaciji/specifikaciji proizvoda geografske označbe, tudi glede njihovega najmanjšega volumenskega deleža alkohola, tj. v sklicevanju se lahko navezuje samo na avtentične žgane pijače; 4. ves dodani alkohol izvira iz žganih pijač iz sklicevanja (tj. poleg alkohola, ki je naravno prisoten v prvotnem likerju), z izjemo alkohola, ki je lahko prisoten v morebitnih aromah, barvilih ali drugih odobrenih sestavinah.
Označevanje: 5.
pravno ime je liker, saj pridobljena žgana pijača še vedno izpolnjuje ustrezne zahteve kategorije 33 Priloge I, ali eno od pravnih imen, ki ga določa druga kategorija likerjev, katere zahteve izpolnjuje;
6.
pravno ime likerja mora biti prikazano na način, da je zlahka vidno, jasno čitljivo in, kadar je primerno, neizbrisno.
Nikakor ni prekrito, zakrito ali ločeno z drugim pisnim ali slikovnim gradivom ali zaradi takšnega gradiva ali katerega koli drugega dodatnega gradiva manj opazno;
7.
sklicevanju je vedno dodano pravno ime likerja, ki je prikazano v istem vidnem polju (33);
8.
sklicevanje ne sme biti v isti vrstici kot pravno ime likerja;
9.
sklicevanje je prikazano v velikosti pisave, ki ni večja od polovice velikosti pisave, uporabljene za pravno ime likerja in sestavljenega izraza, kadar so uporabljeni sestavljeni izrazi;
10 izraz „cream“ (samo v angleščini) ni prikazan niti v pravnem imenu likerja niti v pravnem imenu žganih pijač, na katere se navezuje v sklicevanju; ter 11. delež vsake posamezne alkoholne sestavine je naveden vsaj enkrat: v istem vidnem polju kot sklicevanje in v padajočem vrstnem redu uporabljenih količin.
Ta delež je enakovreden volumenskemu odstotku čistega alkohola v skupni vsebnosti čistega alkohola glede na prostornino v končnem proizvodu.
3.5.4.
Pri žganih pijačah razen likerjev Proizvodnja: 1. živilo, ki se sklicuje na (eno) žgano pijačo, je žgana pijača razen likerja, 2. v slednjem primeru se lahko sklicevanje pojavi v naslednjih dveh primerih: a. žgana pijača iz sklicevanja je bila uporabljena kot edina alkoholna osnova za proizvodnjo končne žgane pijače pod pogojem, da: i.
niso bile dodane druge žgane pijače ali etanol ali destilati (za katere bi sicer veljale določbe o mešanicah) in da končna žgana pijača izpolnjuje zahteve, določene v Prilogi I za kategorijo žganih pijač, in torej nosi pravno ime te kategorije (nikoli pa generičnega imena „žgana pijača“);
(33) Likerji, ki spadajo v okvir te določbe in ne izpolnjujejo te zahteve, izpolnjujejo pa zahteve Uredbe (ES) št.
110/2008 ter so bili proizvedeni in označeni pred 31. decembrom 2022, se lahko še naprej dajejo na trg do izčrpanja zalog.